
Az Arpádházbeli utolsó király trónra lépte. 

IV. László — a »kun«-nak gúnyolt magyar király, ki- 
nek országlását a fejetlenség és közerkölcstelenség súlyos 
vádja alól a történelem Ítélőszéke föl nem mentheti, — rideg 
és ízetlen viszályokkal keserített házasságban élt Anjou Ká~ 
roly szicziliai király leányával, kit honn Izabellá-nak, — ná- 
lunk Erzsébetnek neveztek '). 

A szerencsétlen viszony igen természetesen áldástalan, 
— meddő maradt. Az indokok- röviden, — nagy vonásokban 
elmondhatók. 

László 1262-ben született. 2 ) Szülői V. István magyar 
király és a kún származású Erzsébet valának. Ez utóbbit ala- 
csony állapotából bájai miatt emelte férje maga mellé a ki- 
rályi trónra 3 ). Idősb fiók László hét éves volt, midőn részére 
politikai indokokból eljegyzék a vele hason korú vagy épen 
fiatalabb anjoui herczegleányt, a kit az előtt bizonyára soha 
sem látott. Az eljegyzést az egybekelés gyorsan követte és 
miután V. István 1272. augustus 2-án meghalálozott, utánna 
néhány nap múlva a már tiz éves gyermek László Székesfejér- 
várott magyar királylyá koronáztatott. A koronás kiskorú 
helyett anyja — Kún Erzsébet — és ennek belső tanácsosai 



*) A pápa ós az Anjou család által irott oklevelekben Isabella 
néven fordul elő, s némely oklevelek tőle is e néven keltek. L. Fejér 
Cod. dipl. V. 1, 98. 159. VIII. 2. 670. Erzsébet néven fordul elő hazai ok- 
levelekben. L. Fejér V. 3. p. 96. 462. VII. 2. p. 125. Az idegen irók is na- 
gyobbára Izabellának ; a hazaik pedig, a kik megemlítik, Erzsébetnek 
nevezik. 

«) Katona Hist. Pragm. I. 855. 862. v. ö. Hist. Critica VII. 613. 

8 ) Pachymeres Schiernél Regináé Hungáriáé 223. 

A M. TUD. AKAD. ÉRT. A TÖRT. TUD. KÖR. II. OSZT. 1876. 1* 

4 NAGY IVÁN 

vették kezeikbe a kormányt és mint egy jeles történet irónk 
jellemzőleg irja: »botorúl és garázdálkodva országoltak. « *) 
A trónra emelt kiskorúnak még nevelés kellett, és épen 
ezt erkölcsileg, szabályszerűen, hivatásához mérten nem nyer- 
hetett azon udvari légkörben, melynek áramlata anyjának, a 
fiatal özvegy, a még mindég szép, sőt gyászában még bájolóbb 2 ) 
Kún Erzsébetnek korlátlan befolyásától vette irányát, szinét, 
hangulatát. A női háztartás fényűzést és pompát követelt, 
szórakozást és vigalmakat keresett, könnyelműséget és ledér- 
séget ápolt. Az udvar telve volt az anyakirályné kiváltságolt 
fajrokonaiból válogatott kún delnőkkel, kiknek bájaiknál szó- 
rakozást lelhetett a hivalkodás. A kormány tanácsba befész- 
kelte magát a hitszegés, önzés, nagyravágyás és ezek közre- 
működése folytán dúlta az országot a fosztogatás, lázadás, 
honárulás, és a bel- és kül-háború egyéb csapásai. Ilyen 
élet-iskolában fejlődött László jelleme azzá, a mivé lőn : eré- 
lyes egykor, máskor meg ingatag, semmivel nem gondoló, min- 
dig a szélsőségekre vetemedő ; csak egyben következetes — 
a következetlenségben. Nem is lehetett máskép. Tanára a jám- 
bor, eszes Muthmer prépost volt ; 3 ) de ama test- és lélek sat- 
nyitó környezetnek kárhozatos hatását nem sikerült ellensú- 
lyozni sem ennek, sem a főpapi gyámok figyelmeztetéseinek, 
sem a pápa pirongató intelmeinek. Lászlónak kedélye elfásult, 
erélye testileg eltompult. Botrányos viszályokba volt keveredve 
saját édes anyjával is 4 ), a kit egykor az ország zászlósai Tu- 
rul várában fogva is tartottak. 5 ) A családi viszálykodás még 
mélyebbre is harapódzott. A kora nősülés korán izetlenséget 
szült, és a gyűlölködés odáig terjedt, hogy nejét Izabellát 
hosszabb időre a nyulak szigetén elzárva sanyargatá ; 6 ) maga 
pedig a kún hölgyek kecseiben keresett kárpótlást és — talált. 
A magyar krónika 7 ) neveiket is följegyzé a kún kegyencznők 



1 ) Szalay L. Magyarom, tört. II. 89. 

«) Schier id. m. 223. formae excellentis. 

8 ) Wagner Analecta Scepusii. P. III. 10. 

*) Fejér Cod. Dipl. tom. V. vol. 2. p. 149. és tom. V. vol. 3. p. 324. 

5 ) Ugyan ott tom. V. vol. 2. p. 217. 

6) Ugyan ott V. 3. 462. 

*) Turóczi Chronica Hungarorum P. II. cap. LXXIX. 

azon három legkitűnőbbjének, kiknek karjai közt kéjelgett az 
ifjoncz király, és pazarolta az országlásra igényelt idejét és 
erejét. Edua, Mandula, Kupcsek voltak a hirhedt választottak. 
Ily viszonyok közt nem csak a kormányzatnak nem lehetett 
üdvös eredménye ; de az igy viselt házas életnek sem lehetett 
gyümölcse ; — és nem is volt. Pedig a hazában Árpád véréből 
fiágon IV. Lászlón kivül ekkor már csak egyedül testvér-öcs- 
cse Endre élt. 

Különös az, és a tettnek rugói még máig sincsenek fel- 
fejtve történelmünkben annak : mi okból rablá el és vitte ma- 
gával német földre a cselszövő Pektári Joachim ezen most 
emiitett Endrét gyermek korában, még atyja V. István király 
életének utolsó évében (1272-ben.) Annyi gyanítható, hogy e 
csiny habsburgi Rudolf tudtával történt, és igy a gyermekrab- 
lás kétségtelenül politikai érdekek kiszámítása volt. Nagyon 
valószínűen a trónra vágyakozó családi politika szálait igye- 
keztek bogozni Rudolf részéről szemben az Anjou házzal, mely 
már a jövő eshetőségeire nézve V. Istvánnak leánya Mária 
II. (sánta) Károly szicziliai király nejében egy hatalmas és 
ügyes tényezőt birt. 

Joachimnak eme gyermekrablási tettét, mint hűtlensé- 
get és felségsértést, IV. László király még 1274-ben is megbé- 
lyegzőleg említi azon adomány-levélben, melyben a Joachim- 
tól épen ezen hűtlenség czimén elkobzott Málcza nevű birto- 
kot Péter fiának Lőrincz comesnek adoihányozta *). Hanem 
ez adomány kelte után Joachim az özvegy királyné és általa 
IV. László király kegyeibe nem sokára bejutott, mert 1276- 
ban már Otokár cseh király a béke-tárgyalásók alkalmával 
az egyezség eredménytelenségét épen azon körülménynek rója 
föl egy felmaradt levelében 2 ), mert — úgymond — a király 
(IV. László) a hitszegő Jochim főispánnak, ki sem királyának, 

1 ) Fejér Cod. Dipl. tomo V. vol. 2. p. 207. E levél tartalma ellen- 
tétben áll egyik jeles történetírónk (Szalay L. II. 89.) állításával, midőn 
Joachimot már V. István halálával azonnal az özvegy Erzsébet királyné 
oldala mellett egyik tanácsosa gyanánt tünteti föl. Az idézett oklevél 
szerint Joachim csak 1274 — 1276. közt juthatott Erzsébet udvarába. (V. 
ö. Fejér tomo V. vol. 2. p. 216.) 

9 ) Fejér, Cod. Diplom. tom. V. vol. 2. p. 236. a levél valószínűleg 
Milutin szerb fejedelemnóhez, IV. László nővéréhez volt intézve. 

.i egyetlen fia Rajnáid meghalálozott, — a 
1 szerint — a világ ámulatára mellőzé Istvánt és 

iróczi Chronioon II. 73. 

paduai szerzetes krónikája Muratorinál Scriptores Rer. Italic. 
7 6. Katona Hist. Critica V. p. 780. 

Katona Hist. critic. VII. 1015. Horváth Mihály Magy. tört. 
I. köt. 487. június havában véli születettnek. 
Vjér Ood. dip. tom. IV. vol. 1. p. 367, 
Jgyan ott IV. 2. p, 72. 

sem hazájának soha hive nem volt ; sugalmazásai által vezette- 
tik. Még bélyegzőbben jellemzi Otokár Joachimot — róla foly- 
tatólag irván, — hogy undok hitszegéssel elkövetett gyermek- 
rablása által okozott atyai fájdalmakkal sietteté V. István 
halálát és gazsága még (V.) István király halálával sem szűnt 
meg a hűtlen cselekedetektől, hanem ezután mint gaz apának 
gaz fia a fiúk ellen áskálódék, a testvérek közt konkolyt hintve, 
az országot is belviszályokba sodorta , és jelenleg is a királyt 
(IV. Lászlót) annyira hatalmába kerítve tartja, hogy ez csak 
az ő akarata szerint intézkedhetik c. 

Endre berezeg, — ki bátyjának magtalanul kimúlása 
esetére a trónt öröklendette, — visszakerülvén hazájába, már 
1276-ban szokás szerint a trónörököst illető szlavóniai vezér- 
séget viselte. Mint ilyennek, az anyakirályné és bátyja — va- 
lószínűleg Joachim és társai sugalmazásai folytán, habsburgi 
Rudolf római király leányát Klementinát nézték ki arául. 
1277. július 13-án a Rudolffal kötött szövetség alkalmával 
meg is történt az eljegyzés, foltételesen, ha t. i. Endrében a 
római király követei lényeges testi hibát nem találandnak. *) 
Azonban már gyermek korában a sorsnak játékául dobott 
Endre herczeg, valószínűleg sorvadás folytán hirtelen gyorsa- 
sággal bevégezte rövid élete pályáját, 2 ) miről a leendett ipa 
László királyhoz hálás elismeréssel irt levelében résztvevő saj- 
nálkozás kifejezése mellett vett tudomást. 

Ezen Endre herczegnek, — kit Otokár fenébb idézett 
levelében már ifjabb királynak is nevezett, — halála után IV. 
László még 12 évig ült a magyar királyi székben. De most 
rajta a hazában Árpád fiágából nem volt senki sem ; hanem 
— élt még a hazán kivül, a lagúnák városában, az Árpádház 
egy kitagadott sarjadéka : az úgynevezett Velenczei 
András. 

Történeteinkből tudjuk, hogy II. András király, nejé- 
nek Jolántának halála után 1234. máj. 14. után Beatrixxal, 



Ugyan ott tom. V. vol. 2. p. 390. si defectus notabilis expers 
repertus fuerit, sponsalia solida manebunt. 

9 ) Ugyan ott tom. V. vol. 2. p. 456. »illustris, flliae nostrae Spon- 
sus, — ut dicitur, — cursu proh dolor nimis praecipiti viam transi vérit 
byevis vitae, 

Aldobrandini estei marchio leányával házasságra lépett. E 
házasság kellemetlenül érínté a két előbbi házasságból szár- 
mazott gyermekeket, legkivált a trónörökös IV. Bélát. Ezért 
történt, hogy miután 1235. november közepén II. András meg- 
halálozott, 1 ) özvegye Beatrix asszony várandós állapotban, 
tartván mostoha fiaitól: II. Pridrik követeivel férfi ruhában 2 ) 
kiosont az országból, és Zárában bizonyítványt vévén viselős 
voltáról, 1236. június vagy júliusban megszülte fiát István 
herczeget 3 ), kit az egykorúak lombardiai, legtöbbnyire 
azonban este i-nek neveztek. 

Beatrix asszony ezután gyermekével együtt visszatért az 
atyai házhoz Ferrarába, hol nagybátyja Azó estei ,mar- 
ehionál szives fogadtatásban részesült és fia István is ott ne- 
veltetett. 

Estei Beatrix 1245-ben meghalálozván, az árván ma- 
radt kilencz éves István, — valószínűleg nagybátyja Azó 
közbenjárására, IV. Incze pápa által a már anyja Beatrix által 
nyert egyházi jövedelemnek, mondhatni kegyelmi járadéknak 
— élvezetében meghagyatott és megerősittetet ; 4 ) sőt őt utóbb 
1250-ben ugyancsak Incze pápa az anyai jogon igényelt szi- 
cziliai örökségbe is behelyezé. 5 ) Mindezek azonban cseké- 
lyebb javadalmak voltak, hogysem a koronás király sarjadó- 
kát származásának és ennek tudatából gerjedt vágyainak fe- 
dezésére és elringatására bírhatták volna. Fényes származás 
és még is már születése előtt száműzetés ; annak járulékául 
fény- és hatalomvágy, emennek toldalékául vagyoni szükség, 
tehát anyagi erőhiány kalandori vállalatokra kárhoztaták az 
ifjú pályáját. És anyai nagybátyjánál Azó őrgrófnál fényes 
kilátások sem kecsegtethetek ^ mert a rideg nagybátya, — 
midőn 1250-ben egyetlen fia Rajnáid meghalálozott, — a 
krónika szavai szerint — a világ ámulatára mellőzé Istvánt és 



J ) Thuróczi Chronioon II. 73. 

2 ) A paduai szerzetes krónikája Muratorinál Scriptores Rer. Italic. 
tomo V. 676. Katona Hist. Critica V. p. 780. 

3 ) Katona Hist. critic. VII. 1015. Horváth Mihály Magy. tört. 
Pest, 1860. I. köt. 487. június havában véli születettnek. 

*) Fejér Ood. dip. tom. IV. vol. 1. p. 367, 
5 ) Ugyan ott IV. 2. p, 72, 

helyette másik unokáját Rajnáidnak természetes fiát : Obizzót 
dédelgető és tévé az őrgrófságban örökösévé. Pedig valószí- 
nűleg István is álmadozott ez örökségről ; és épen ezen mel- 
lőztetés kinos érzése ragadhatá a nagybátyja elleni összeeskü- 
vésre, mely miatt ugy a hazai, mint külföldi kútfők adatai 
szerint menekülnie kellett az olaszföldről. *) A másodszor is 
számüzöttet sorsa Spanyolországba apúl nővéréhez Jolánta I. 
Jakab aragoniai király udvarába vezeté ; de itt sem lelte meg 
nyugalmát, sem azt, hogy nénje közbejárására féltékeny bátyja 
IV, Béla magyar király szivét maglágyitsa, s tőle a haza föl- 
déből egy részt, mint királyfi osztályúi nyerhessen. 2 ) Odébb 
állott tehát és végre Ravennába telepedett, hol — hogy sor- 
sán könnyítsen, származásához képest egyenetlen, de gazdaság 
által kárpótolt házasságra lépett , nőül vévén a ravennai pol- 
gárok egyik legtekintélyesebbikének : Traversari Gillyénnek 
egyetlen leányát, kire az összes atyai vagyon nézett. E nőtől 
egy fia — István nevű — is született, de korán elhalt. Utóbb 
itt neje rokonainak befolyásával podestává is lőn ; de nem 
sokára hatalomvágya miatt maga ellen zúdítván a polgárságot, 
futni kényszerült és eljutott Velenczébe. Itt ismeretes lévén 
királyi származása, szívesen látott vendég volt a legelőkelőbb 
patrícius családoknál, és annál kedvesebb, mert a Traversari 
házból vett neje is elhalván már, mint házasulható özvegy 
léphetett föl. Ezidétt ismerkedett meg Morosini Marino 
(1249 — 1250) velenczei dogé unokájával, — ha a Morosini 
Gatterbourg család velenczei palotája termében függő, sokkal 
később vászonra festett képnek 3 ) hihetnénk 4 ) — szép szőke 
Morosini Tomasinával, a dús Morosini Albert nővérével, kit 
nőül vévén, vele gazdag hozományhoz jutott. 

Mikor, — mely évben történt e házasság, — mely az 
abból született utolsó Árpád születési korának meghatározá- 
sát megkönnyítené, arról az eddig ismert kútfők hallgatnak. 
E pontra nézve tehát a történetíró mind e mai napig a con- 



J ) Katona Hist. eritica VII. 1017. 
a ) A paduai szerzetes krónikája Muratorinai col. 717. 
8 ) Másolata megvan a Nemzeti Múzeum képtárában is. 
4 ) Különben Turóczi krónikája is szépnek ós kellemesnek áUitja, 
irván : pulchram et oculis gratiosam. 

jecturák sikamlós terére szórúl. Azok, kik az Árpádház fiágá- 
nak családfáját — még a természet törvényeinek is harczot 
üzenve, — hiú erőlködéssel máig lehozni törekednek, czéljo- 
kat tekintve : nagyon érthetően Istvánnak Morosini Tomasiná- 
val 1250-ben (tehát 15 éves korában) történt egybekelését 
vitatják, igen természetesen azért, hogy ekkép az 1235 — 1282. 
időközre eső négy nemzedék születhetésének szembeötlő való- 
szinűtlenségére legalább 47 évi időközt nyerjenek. *) 

Azonban estei Beatrix fiának István herczegnek életé- 
ből a hiteles kútfők nyomán fennebb kijelölt mozzanatok erős 
támpontokat nyújtanak arra, hogy ily viszontagság- és kaland- 
dús élet lefolyására, mely többi közt már egy, még Ravennában 
bevégzett családos életet tüntetett föl : e második nősülésig 
legalább 25 éveskort követeljünk, és igy — miután ezen (III. 
András születési évét tekintve) következményeiben fontos ese- 
ményről történet-irodalmunk titánja : Katona István is mélyen 
hallgat, elfogadhatnók egy kitűnő történetírónk 2 ) föltevését, 
mely szerint István herczegnek Morosini Tomasinával összeke- 
lése 1260-ban történhetett, ha eléggé nem hiteles kútfőben 3 ) 
nem olvasnók, hogy — mint fönebb említve van — István her- 
czeg 1262-ben lépett Ravennában a Traversari leánynyal há- 
zasságra ; melynél fogva ennek halála után történhetett csak 
Morosini Tomasinával egybekelése. Ez tehát a legkedvezőbb 
esetben is legfölebb 1263-ban, de még inkább 1264-ben tör- 
ténhetett és igy a Morosini Tomasinával? kötött házasság 
gyümölcse csak a következő évben, tehát 1264-ban vagy 
1265-ben születhetett, tudniillik azon fiu, kit történelmünk 



*) Érdi János Crouy Nemzetség Története. Pest, 1848. ós Érdi Já- 
nos : Az újonnan megbirált magyarországi Crouy nemzetség négy okira- 
tának időszámítása. Fest, 1861. 

8 ) Horváth Mihály Magyarország Történelme. Második kiadás 
Pest, 1860. 1. kötet 487. lap. — Mert az uj dolgozat második kiadásában 
Pest, 1871. II. köt. 137. lapján már 1257-ig visszafelé véli születhetett- 
nek ; hanem a felsorolt kalandok és viszontagságok mellett figyelembe 
véve a H. által nem emiitett első házasságot is Ravennában, sokkal való- 
színűbb, ha István herczegnek életkorát, Velenczóben második házasságra 
lépésekor még a 24 évnél is, mint azt Horváth M. is tevó munkájának 
1860. évi kiadásában, többre tesszük, mint az alábbiakból kitűnik. 

«) Monach. Patav. III. col. 717. Schiernél id. m. 208, 

kit történelmünk származása helyéről Velenczei András- 
nak nevezett el, és ki az Arpádháznak utolsó férfi tagja volt. 

István herczeg előtt a hatalmas és vagyonos Morosini 
családba házasodás, mely mindkét részről a nagyravágyás 
számító ösztönével jött létre, ujabb és előnyösebb tért nyitott 
a királyi származás által követelt jogokért való küzdelmekre ; 
s miután a hazatérhetésre egyenes kísérletei a rokonok ma- 
kacsságán IV. Béla, V. István, sőt az első években IV. Lász- 
ló király idejében is, sikerre nem vezettek : nem riadt vissza 
a nyilt támadás nehézségeitől sem. Erre bő és kellő alkalma 
nyilt, midőn a magyar trónon ülő V. István és a cseh Otokár 
között folytonos háború dühöngött. Mert a Premislyek hatal- 
mas sarja elég ügyes volt már azon korban trónkövetelők fel- 
állítása és támogatása által példát adni a következő száza- 
doknak arra : miként kell benn, saját országában, az ellenfe- 
let gyengíteni. Beatrix fia István, az estei 1 ), (vagy mint 
akkor talán hosszas tartózkodásáról elnevezették : 1 o m b a r- 
d u s István) — szövetségese volt a magyar király ellen hadat 
viselő Otokárnak : siker esetére bizonyosan kecsegtető fölté- 
telek kikötése mellett, melyeket azonban ez ideig nem isme- 
rünk. Bizonyos az, hogy azon békekötésnél fogva, mely 1271. 
július 3-án a pozsonyi táborban V. István és Otokár részéről 
aláíratott : Otokár tartozott lombardus Istvánt, az estei mar- 
chio unokáját kizárni szövetségéből. 2 ) Mit mivelt azután Ist- 
ván? mikor halt %ieg? mindezekről eddig adatok napfényre 
nem kerültek; az évkönyvek róla átalában hallgatnak. Az 
tény, hogy lelkének heves vágyai : a királyi származás jogai- 
ért és ennek következtében a trónért is lankadatlanul folyta- 
tott küzdelmei halála által vele együtt nem záródtak le sír- 
jába, hanem szent örökség gyanánt szállották át egyetlen 
fiára : velenczei Andrásra. 

Az utolsó Árpádot a Morosini ház nevelte. Tomasina 
és fivére Morosini Albert a nagybátya, nem kíméltek költsé- 
get, nem fukarkodtak kincseik szórásában, hogy a fiu és ille- 



1 ) így nevezik átalában a német krónikások. 

B ) Theiner, Monumenta Hist. Hung. Sacr. Tom. I. pag. 299. Ut 
idem Rex Boemiae Lombardum Stephanum, nepotem marchionis Essen* 
sis e societate excluderet. 



Digitized by LjOCK?IC 



AZ ÁRPÁDHÁZBELI UT0L8Ó KIRÁLY TRÓNRA LÉPTE. 11 

tőleg unokaöcs királyi származásához kellő nevelést és kikép- 
zést nyerhessen. A Morosini családban is megvolt a királyi 
vérrel keveredhetés dicsszomja, és a nagyravagyás sütkérez- 
hetni azon verőfényben, melyet a korona sugarai a közel vér- 
rokonokra árasztanak. Lélektanilag is elég erős indokok, hogy 
ily érdekek szolgálatára vagyon és küzdelem ne kiméltessék. 
Ily tervszerű, irányzatos körben fejlődött a gyermek velen- 
czei András ifjúvá épen azon időpontban, midőn Magyaror- 
szágban az 1277. év nyarán unokaöcscse, a kijelölt trónörökös 
Endre, szlavóniai vezér és IV. László ifjabb fitestvére — 
mint fennebb emlitém — kora gyorsasággal hanyatlott 
sirjába. 

Velenczei András ez idétt 13 — 14 éves lehetett. Nem 
szenved kétséget, hogy résre leső anyja és nagybátyja korán 
korán egyengetek útját a kegyelt gyámodnak és szereztek az 
anarchicus országlást megunt hazában hiveket és pártot a 
jobb érzésüek táborából az utolsó Árpád részére. Es bizonyá- 
ra, ha — mint föltesszük, — Kún László beleegyezésével 
történt is, amint kellett is történnie annak, a mi bekövetke- 
zett : tudniillik, hogy Velenczei András 1278. május 27-ke 
előtt már a trónörököst illető szlavóniai vezérséget birta, x ) 
még sem tagadhatni, hogy IV. Lászlónak és körének ezen 
elhatározására kétségen kivűl erős kül- és belső nyomások is 
hatottak. És ki tudja: vajon László nem épen a múltból, Oto- 
kar eljárásából meritette-e a tanulságot ; mert hogy a belfor- 
rongásnak egy tápláló szikráját kioltsa, épen akkor, midőn 
Otokárra, ezen örökös ellenségére épen a végzetes csapást 
volt mérendő : igen czélszerűnek látszhatott, hogy a zavaro- 
kat okozható unokatestvért behiván, semlegesítse, és ekkép 
Otokár kezéből egy fölhasználható fegyvert kicsavarjon. Le- 
gyen bármiként ; az utolsó Árpád egy lépéssel közelebb ju- 
tott örökségéhez : a trónhoz, midőn a haza szent földére nagy- 
bátyjának vezetése mellett — mint maga vállá — belépett. 
Hogy ez megtörtént, bizonyitja egy ismeretes oklevél, mely 
a fennebb emiitett évben s napon tőle, már mint » Isten ke- 



1 ) Schmitt Epp. Agriens, I. p. 230. után Katona Hjst. Critica, 
VII. 758, 

gyeiméből egész Szlavónia, Dalmatia és Horvátország Ve- 
zére* czimzet alatt a veszprémi egyház kiváltságairól Kehi- 
dán kelt, és melyet utóbb már mint király is megerősített. 1 ) 
Hosszú ideig viselte Velenczei András a szlavóniai vezérsé- 
get, sajátságos kényes helyzetben, — mondhatni — szeré- 
nyen. Erdeke és a velenczei légkörben nyert finom tapintata 
vezette őt azon ildomos irányban, melylyen szemben a ga- 
rázda olygarchákkal, folyton egyengetnie kellett útját, hogy 
egykoron, mint trónkövetelő, az előre sejthetett hatalmas ver- 
senytársakkal sikeresen megküzdhessen. Erdekének felfogása 
ösztönzó őt és anyai rokonságát, (mert a főtényező ez volt,) 
hogy simán, — mint a lassú viz — mossa el azon gátakat, me- 
lyek előtte az Ígéret földét környezek. E szempontból te- 
kintve nem csoda, hogy a fennebb érintetteken kivűl eleddig 
Andrásnak vezérsége korából semmi ünnepélyes, kiváltságos 
vagy adománylevelet nem ismerünk. Emlékeink, krónikáink 
hallgatnak róla ; pedig nagyon feltehető, hogy uralkodó ro- 
kona, ennek cselszövő udvara, a sok hatalmas, féktelenkedő 
főúr irányában legeszélyesebb volt a tüntetés nélküli csendes 
működés. Es úgy látszik — András hivei — csendben, de 
valóban erélyesen működtek is. 

Ezen időszak története, — mint történetíróink átalában 
állítják : — homályos. Sajnos, hogy ezen állításnak a mai 
napig terjedt nagymérvű és elég bő terjedelmű történelmi 
kutatásoknak daczára is, még ellen nem mondhatunk. Külö- 
nösen az 1285 — 1286. években hazánkban a garázdálkodás, 
forrongás és közerkölcstelenség legmagasabbra verte fel 
iszapos hullámait. Kún Lászlónak ez volt legbólyegzettebb 
kora. Ez időre esik nejének Izabellának fogsága is, kit a Mar- 
gitszigeten kínozva, sanyargatva őriztetett börtönében. 2 ) Hy 
körülmények mellett okszerűen föltehetjük, hogy András és 
pártja e zavaros időszakot terveinek kivitelére, — a trón el- 
foglalására — felhasználni megkísérték. Nem is uj, nem is 
önálló e föltevés. Van tekintélyes történetírónk is, ki állitá, 
hogy a főpapok és zászlós urak elérkezettnek vélték az időt 



*) Fejér cod. dipl. tom. V. vol. 2. p. 471. 
2) Fejér cod. dipl. tom. V. vol 3. p. 462. 

arra, hogy Lászlót megfosszák trónjától és Velenczei Andrást 
ültessék helyébe. 1 ) Sőt e törekvést nagyon valószinti okada- 
tolással összeköttetésbe hozzák Andrásnak ez időbeli házas- 
sági terveivel. S valóban azt már hiteles kútfőből merített 
adat tanúsítja, hogy a fáradhatlan Morosini Albert épen e 
korban szőtte trónra jelölt unokaöcscse András és a görczi 
gróf Albert leánya Klára között hymen szálait. A görczi gróf 
ez idétt hatalmas és vagyonos ur volt, s neje Eufémia után 
örököse ipának Ortenburgi Hermannak. 1286. május utolsó 
napján történt az eljegyzés, és június 6-án a triesti öböl mel- 
lett fekvő Duyno (Tibein) várában ünnepélyesen aláíratott az 
eljegyzési okmány, 2 ) melynek hitelesítésénél főszerepet vitt 
maga a közbenjáró Morosini Albert, mint unokaöcscsének 
— az okmány szavai szerint — * méltóságos András urnák, 
Isten kegyelméből Slavonia vezérének, néhai fenséges úr An- 
drás Magyarország királya unokájának követe, ügyviselője 
és meghatalmazottja« ; — továbbá ugyan csak a vőlegény 
részéről tanúk valának a többi között Zeno János, Gussoni 
András, Gritti Bertalan és Pasqualigo Marino. — Mind oly 
nevek Velencze legkitűnőbb nemeseinek sorából, melyeknek 
viselőit a hatalmas köztársaság fejedelmei közt olvashatni. Az 
okmány az utolsó fokig megértnek jelenté az ügyet; nem hi- 
ányzott más, mint az Evangéliumra, vagyis az egyházi szertar- 
tással leteendő esküvel 3 ) a házasság tényének külszerű, alaki 
befejezése. Hogy pedig ezt teljesíteni fogják : arra mindkét rész- 
ről két tanú, nevezetesen a vő részéről Morosini Albert és 
Pasqualigo Merino szent János oltára előtt ünnepélyesen a 
keresztre és Evangéliumra tett kézzel megesküvének. — És 
mégis ez eljegyzés füstbe ment; ténynyé soha sem vált. 4 ) 



*) Engel Joh. Chr. Geschichte des Ungr. Reichs Wien, 1813.1. 
431. lap. 

9 ) Firnhaber, Archiv. II. 201. lapján az oklevél. Ismerte már e 
házassági tervet a Codex Gerberti is. 

8 ) Corporale juramentum. 

*) Pray György 1764-ben megjelent Annales Regnum I. köt. 355* 
lapján a Görczi gróf eljegyzett leányának Klárának még egy más nevet 
>Euphemia« is tulajdonított Coronini Tentamen Genealogicum stb. czi- 
mű munkája alapján ; de tévedését utóbb maga is belátta, kezébe kerül- 
vén Fennena oklevele és azon pecsété (lásd kiadva Pray Syntagma de Si* 

Nincs ugyan ekkoráig ismert adat, mely azon okszerű 
föltevést igazolhatná, hogy ezen eljegyzési szerződésnek egy, 
másik titkos melléklete is létezett volna olyan kikötésről szóló, 
hogy e házassági szerződés csak azon esetre kötelező : ha a vő 
a magyar koronát elnyerendette ; — ámbár egyik jeles törté- 
netírónk határozottan vallja, hogy e kötendő házasság alapja 
azon számitás volt, hogy András már ez időben a trónra jtu 
tand ; és összement — úgymond — a házassági terv : mert e 
követelésnek hamarjában az eredmény meg nem felelt. *) Tu- 
dós irónk még tüzetesebben is beleereszkedik elbeszélésébe 
azon törekvéseknek, melyeket András hivei Kún Lászlónak a 
tróntól való megfosztására irányzottak, irván, hogy mihelyt 
László a mozgalmak irányáról értesült, azonnal erélyes intéz- 
désekhez fogott vetélytársa ellenében. Azonban másrészről 
András sem tapasztalta azon buzgalmat és rendületlenséget, 
melyet remélt vala. Sokan az őt behívók közül Lászlótól való 
félelmökben elveszték bátorságukat. Morosoni Albert ezt lát- 
va, hazament Velenczébe. András még maradt, lesve : mily 
fordulatot veendnek az események, miután némelyek a mara- 
dást, mások ellenben a hazavonulást tanácsiák. 

A zavarok, háborgások valóban meg voltak. Dalmatiá- 
ban a velenczések garázdálkodtak, és tettek foglalásokat. Az 
osztrák széleken a németujvári grófok és Albert osztrák her- 
czeg (Rudolf király fia) közt folyt a harcz. Mind ez András- 
nak — nem használt ; sőt ez alkalommal — egy német króni- 
kás feljegyzése szerint 2 ) — fogolyképen Trigaui Arnold ke- 
zeibe esett, a ki érte számítása szerint nagy váltság pénzt nem 
nyerhetvén, kiszolgáltatta foglyát Albert osztrák herczegnek. 
Ugyan csak e krónika-irónál található azon adat, hogy III. 
Andrást megkoronáztatása előtt Bécsben Albert osztrák her- 
czeg mint foglyát tartotta. És ez utóbbi állítmányra nézve 



gillis. p. 59. és tab. IX.) V* o. Katona Hist Pragmatica I. 891. Fennena 
kiadott oklevelei láthatók Fejér Codex. Diplom. VI. 1. p. 90. 140. 142. és 
IX. 1. 121. 

*) Engel id. m. I. 432. 

■) Hornek Ottokár vagyis Austriae Chronicon Germanicum. Lásd 
Pez, Scriptores Rerom Austriacarctm, tomo III. p. 350—354. 

krónika-irónk már nem áll egyedül ; még más két kútfőben 
ugyanezt olvashatjuk. *) 

Azonban az érdeklett német krónikás irónak átalában 
még nem sikerült a magyar történet-irodalom előtt elegendő 
hitelt szereznie. Nagyobbára mellőzik ama fenebbi adatait is, 
kivévén egy jeles és tekintélyes tudósunkat, ki röviden elbánik 
a poetizálónak gúnyolt krónika-iróval, bővebb indokolás nél- 
kül kimondván reá az anathemát, hogy hitelt nem érdemel. 2 ) 

Igaz, hogy hazai kútfőink velenczei Andrásnak ezen 
fennebb vázolt viszonyairól mélyen hallgatnak. Igaz, hogy 
fogságba esése, de különösen Albert osztrák herczegnek, a le- 
endő vetélytársnak hatalmában léte, a szükséges időben a ko- 
ronázás alkalmára regényes megszöktetése erős hitelt köve- 
telnek és bővebb s mélyebb kutatás és összevetés nélkül fel- 
tétlenül elfogadhatóknak nem is látszanak. De azért az egy- 
korú 3 ) külföldi irónak minden adatát, habár a tényeket oly- 
kor mesékkel keverné is : átalában megvetendőknek nem tart- 
hatjuk. Mesékkel kevervék hazai krónikáink is ; azoknak meg- 
rostálása a históriai kritika feladata. Hogy hazai krónikáink 
némely eseményeket, mozzanatokat elhallgatnak : nem ok, hogy 
azok megtörténtét megtagadjuk. A hazaiaknak alapos okaik 
lehettek az elhallgatásra. 4 ) A külföldi Annalisták elfogulat- 
lanabbak lehettek. Az értesülés lehetősége is relatív, gyakran 
a dolog természetéből folyólag emezek lehettek a viszonyok- 
ról jobban értesülve. Ezeknél fogva egyátalában nem látom 
indokoltnak megvonni a hitelt a német egykorú krónika-irótól 



2 ) Frehernél a História Australis plenior, és a klosterneuburgi 
krónika. 

8 ) Szalay L. Magyarország Története, Lipcse 1852. I. köt. 107. 
lapon a jegyzetben ; holott a 111. lapon mégis hivatkozással támaszkodik 
Horneck-re is. 

a ) Pez Hyeronimus a krónika kiadója (Observationes praeviae) 
vagyis bevezető soraiban kimutatja, hogy a krónista 1278-ban jelen volt 
Venczel cseh királynak Budolf király Gutta leányával történt eljegyzésé- 
nél. Különben krónikáját az 1250. évnél kezdi és 1309-nél végzi. 

4 Például Kézai Simon fenmaradt krónikásaink egyik legrógieb- 
bike munkáját épen Kűn Lászlónak dedicálta, és már ezen oknál fogva 
is, (noha különben krónikája sem terjed tovább 1282-nél) tőle Lászlóról 
elfogulatlan ítéletet nem is várhatni. 

azon adatokra nézve, melyek Kun Lászlónak a tróntól meg 
f osztására és helyébe Andrásnak felemelésére szőtt tervekre és 
mozgalmakra vonatkoznak 1286-ban, tehát épen akkor : mi- 
dőn Andrásnak a görczi gróf leányával kötendő házassága 
negocialtatott, — és László király uralkodásának épen azon 
szakában, midőn legmélyebbre sülyedve, közútálatot és elé- 
gületlenséget keltett a nemzetben, melynek épen azon időszaki 
történelmét leghomályosabbnak találják legjelesebb történet- 
írónk is. *) 

Hogy András 1286-ban a görczi gróf leányát eljegyzé, 
azt a fennebbiek szerint hiteles oklevél igazolja. Hogy azon 
évben valóban némely főurak meghívása és pártolása mellett 
a trón elfoglalására erőszakos kísérletet tett : azt nagy tekin- 
télyű irónk, Pray is kétségtelennek állítja. 2 ) Azt, hogy velen- 
czei András ezen alkalommal fogságba esvén, Albert osztrák 
herczeg hatalmába esett és onnan szerzetes ruhában menekült 
volna : hazai irónk egy része meseszerűnek tartja. És valóban 
azon nézet, hogy András egészen trónra jutása pillanatáig 
Bécsben Albert által fogolyként őriztetett volna : eleddig az 
adatok és események összevetése folytán, e 1 sem is fogad- 
ható. De hogy csakugyan már 1286-ban esett legyen — az 
egy időre Albert osztrák herczeggel békére lépett Henrik bán 
fiának, Iván grófnak 3 ) kezeibe: azt alaposan föltehetjük ; mert 
az ismét oklevelek által igazolt tény, hogy a nevezett gróf ve- 
lenczei Andrást egy egész éven át fogságában tartotta. 
Ugyan is maga András, már mint király, 1294-ben kelt, a 
Nyitramegye Taranteleky és Kucha (talán : Tarány és Krucs) 
földekről szóló adománylevelében a Forgáchok egyik ősének, 
Ivánka mesternek (filio Comitis Andred) érdemei közt elismer- 
ni, hogy ez vele Henrik bán fia János által elfogatván, egy 
év lefolyásáig rabságban tartatott; 4 ) már pedig IV. Lászlónak 



!) Horváth Mihály Magyarország Történelme. Pest, 1871. II. köt. 
116. lapon a jegyzetben. 

fl ) Pray G. Annales Regum Hung. I. 355. 

3 ) Hogy Henrik bán fia János egy személy legyen a németuj- 
Vári Iván néven ismert személylyel, nemcsak az oklevelek összevetése 
igazolja (lásd Hazai Okmánytár IV. 106. stb.) ; hanem minden kétely nél- 
kül igy ir róla Pray is id. 354. lapján. 

*) A gr. Forgách család levéltárából közli Mocsáry Antal Nógtád 

halála után, miután velenczei András a koronázásra jött, ol- 
vassuk ugyan, hogy útközben, mint erről alább lesz szó, feltar- 
tóztatott; de hogy e letartóztatás egy évi tartamra terjedt 
volna, azt sehol nem olvassuk, sőt az események ismert le- 
folyásának lánczolata sem engedi meg. Mindezeknél fogva iga- 
zoltnak kell vennünk a német krónikás azon adatát, hogy ve- 
lenczei András 1286. évi trónkövetelési kísérletének eredmé- 
nye ekkor is a német-ujvári Iván grófnak hadi fogságába esés 
lőn. Nem került azonban ettől Albert kezeibe ; hanem velen- 
czei rokonai és magyar híveinek közreműködése mellett kisza- 
badittatott és az ország szélein várta szenvedélyes vágygyal 
azon pillanatot, midőn az események ismét a cselekvés terére 
fogják szólítani. És ez bekövetkezett nem sokára, akkor : mi- 
dőn a körösszegi táborozás egyik sötét éjjelén (1290. jul. 10- 
én) *) a felbőszült kunok gyilkos kezekkel IV. László király 
28 évre terjedt és megátkozott életének végetvetettek. 

A gyász hír gyorsan ért András és rokonsága füleibe , 
hamarább, mint az országos küldöttség, mely régibb párthí- 
veivel, csakhamar László testének Csanádon ideiglenes elte- 
metése után útnak indult, 2 ) hogy a túlnyomó legitim párt 
régóta várt trónjelöltjét, az utolsó Árpádot koronázás végett 
Székesfehérvárra meghívja. 

Mindenki tudta, hogy László halála után több trónkö- 
vetelő támad ; ezeket megkeltett előzni, mielőtt a cselekvés te- 
rére léphettek vala. 

Sietve jött tehát III. András nagybátyjával Morosini 



várm. Esmértetése. IV. 71. utánna Fejér Cod. dipl. VI. 1. p. 800. »atten- 
dentes .... afflictiones ejtisdem Magistri Ivanchae, quas per Magistrum 
Ioannem filium Henrici Báni propter fidelitatem nobis et Coronae Begiae 
inpendendam captus nobiscum, et in captivitatis ergastulo per 
anni curriculum detentus etc. Ha egyébiránt itt az együttes 
elfogatás áll is csupán Andrásra is ; az egy évi letartóztatás pedig csupán 
Ivánka mesterre vonatkoznék, — ez esemény mégis jobban illik az 1286. 
évre, mint az 1290. évben történtekhez. 

*) Thuróczi krónikája 81. fejezete szerint sz. Margit sz. ünnepe 
előtt való második ferián, tehát Katona kiszámítása szerint július 10-én. 
L. História Critica tomo VI. p. 1009. 

«) Katona Hist. Critic. VII. 1022. érvelése szerint nem a német 
krónikák állításaként Ausztriából, hanem az ország (déli) széléről. 

A M. T. AKAD. ÉRT. A TÖRT. TUD. KÖR. II. 08ZT. 1875. 2 

Alberttal a küldöttség élén hazájába; de alig lépte át a ha- 
tárt: a lesben állott Iván németujvári *) gróf társaival és csa- 
patával rajta ütött a kisebb számú kíséretre, és Andrást le- 
tartóztatás így irnak nagyobbára ujabb történet-iróink is, s e 
szerint velenczei András kétszer esett volna fogságba. Lett 
legyen bármiként, a helyzet válságos lőn : mert vesztegetni 
való idő nem vala. Ezt szem előtt tartva, András környezete a 
kapzsi gróffal a váltságdíj iránt hirtelen megalkudott, és míg 
az alku-pontok tettleg teljesíthetők lesznek, csakhogy a kiséret 
útját folyton folytathassa, akadt hazafi : Búzádnak fia Ogyoz 
ispán, ki saját egyetlen fiát hagyta túszul a németujvári 
grófnak. 2 ) A veszélyeknek, akadályoknak még itt sem sza- 
kadt vége. Akadtak gazok, kik a koronát rejtegették András 
elől ; de a hivek közül fehérvári prépost Tivadar mester, a 
Rumyak nemzetségéből, eszélyével és ügyességével kellő időre 
még is előteremte sz. István koronáját. 3 ) 

Ennyi baj és veszély után elérkezett végre az óhajtva 

várt nap, melynek fölvirradtát Andráson és kíséretén kivül az 

ország színe összegyűlve várta Székesfejérvárott. Ez július 

23-a, a koronázás napja volt, 4 ) melyhez hasonlót addiganem- 



*) Németujvárinak nevezik átalában a történeti emlékekben elő- 
forduló Gussingról, holott Németujvárt nem birta, hanem birta Kőszeg- 
várat (Güns) és valószinüleg a Gussing, Gussig (Kőszeg) névnek összeté- 
vesztése által támadt Iván grófnak Németujvár i-vá elneveztetése. 

2 ) Fejér Cod. dipl. VI. 1. 201. miután itt az oklevél egyenesen 
arról szól, hogy Henrik-bán fia János (tehát Iván) a vele kötött békeszer- 
ződést meg nem tartotta, hogy tehát ez akadálytól András szabadulhas- 
son, azért állott kezesül Ogyoz comes : igy nagyon feltehető , hogy 
ezen emiitett békeszerződés felbontása arra vonatkozik, midőn az 1286. 
évi események után András a fogságból kiszabadittatott ; mert amott 
kezesül úgyis, — mint emiitők. — András Comes fia Ivánka mester 
szerepelt. 

3 ) Fejér VI. 1. 236. 

4 ) Thuróczi krónikája 32. fej. szerint IV. László király halála után 
való 18-ik napon, tehát július 28-án történt volna a koronázás. Azonban 
Podhraczkynak a Chronicon Budense kiadásában a 214. lapon 
tett jegyzete szerint a V aradi krónika a koronázást IV. László halála 
után a 14-ik napra teszi, és Podhraczky szerint ez azért látszik elfogad- 
hatóbbnak, mert július 23-ka vasárnap volt, 28-ka pedig péntek nap esett. 
Bartal és Szalay is (II. 106. lapon) jul. 23-át fogadták el. 

zet még nem ért meg; mert. ekkor történt először, hogy a 
fölesketett és megkoronázott magyar király által a koroná- 
zási decretum, vagyis inaugurale diploma kiadásával a nem- 
zetnek alkotmányos jogai először biztosítattak. 1 ) 

A koronázást az esztergami érsek, a nagy érdemű s de- 
rék Ladomér végezte. Mielőtt ez a szent koronát IIJ. András 
fejére tévé: az ország rendéi követelték, hogy a felkenendő 
király az eléje tett pontokra megesküdjék. E pontok az ország 
törvényeinek megtartásáról, a béke fentartásáról, az egyház 
iránt való engedelmességről, a rablók kiirtásáról, az özvegyek 
védelmezéséről, az igazság kiszolgáltatásáról, a korona jogai- 
nak öregbitéséről, az ország elszakasztott részeinek vissza- 
szerzéséről szólottak. 2 ) III. András mindezekre megesküdött, 
és arról az ünnepélyes oklevél kiállítását megígérte, amint 
azt a következő évi február 22-én teljesítette is. 3 ) Az eskü 
után Ladomér a szent koronát fejére tévé, és akkor az ország 
rendéi esküvének hűséget a királynak. Ezután a koronaőrök, 
a machói és boszniai bánok megerősíttettek hivatalaikban. 
Albert osztrák berezeg ellen elhatároztatott a háború és erre 
nézve megajánltatott a hadi segély. 4 ) 

A koronázás szertartásaihoz még egy más, a nemzetre 
nézve szintén fontos családi ünnepély is járult. Tudniillik, 
Zemomislnek, Kujavia egykor száműzött és már megholt fe- 
jedelmének Fennena nevű árva leánya régebb idő óta Ma- 
gyarországon tartózkodott. Ugy látszik, a koronázásra jöve- 
tel feltartóztásakor a váltság egyik föltételéül Iván gróf e feje- 
delmi leánynak nőűlvételét is követelte Andrástól, 5 ) és e miatt 
semmisült meg a görczi gróf leányával történt eljegyzés ; mig 



*) Bartal Commentarii n. 193. 

*) Ugyan ott. 

3 ) Kovachich Jos. Nic. Monumenta Veteris Legislationis p. 14. és 
utánna kiadta Endlicher is. — A koronázási decretumnak csak 1291-ben 
törtónt kiadása miatt némelyek a koronázás idejéről haboztak ; de a hazai 
krónikák határozott hangja nem hagy kételkedni a koronázásnak 1290. 
július havában megtörténtéről. L. Katona Hist. Critica VI. 1022—1029. 
. «) Bartal id. m. II. 193. 

5 ) Schier Xystus Regináé Hungáriáé Primi Stirpis. 239. hol Schier 
források után irja, hogy Fennenát Iván gróf az osztrákházzal való Össze- 
házasodás meggátlása végett ajánlotta Andrásnak. 

í* 

más részről András és környezete sem nem tartá tanácsosnak 
ellenzés által az alkalmat halászgatni ; sőt Ivánnak is eképen 
megnyerése által örömmel arájául fogadta Fennenát, kivel az. 
ünnepélyes egybekelés most a koronázással együtt megtörtént, 
és ezúttal Pennena — mint Magyarország királynéja — szin- 
tén megkoronáztatott. 1 ) 

Azonnal a koronázás után HE. András király híveinek 
főbbjeit hűségeikért, áldozataikért megjutalmazni igyekezett. 
Oklevél gyűjteményeinkben láthatjuk már is a régibb hivek 
egész sorát, milyenek az eddig emiitetteken kivűl Ladomér ér- 
sek, Menoldnak fia Ábrahám Ispán ; a Nagy Martoniak ősei 
Simon és Mihály, a Kompoltiaks többen. 2 ) Kiválólag említést 
érdemel azonban Andrásnak anyai nagybátyja : Morosini Al- 
bert iránt tanúsított és oly mérvű hálás elismerése és adomá- 
nyozása, mely történelmileg ritka, közjogilag is nagyfontos- 
ságú kitüntetésből állott. A szeretett nagybátyának, kinek — 
úgy szólván — nagy részben trónra jutását köszönheté, ünne- 
pélyes oklevelet adott, melyben elősorolva érdemeit, azon 
tengernyi pénzáldozatokért — úgymond — , melyeket az ügy 
(a trónra jutás) érdekében tett : kinevezé őt slavoniai vezér- 
nek, egyszersmind Pozsega vármegye főispánjának, s őt ma- 
gánál marasztván, miután az ország rendéi is utóbb ünnepé- 
lyesen az ország főnemesei közé iktatták, András őt és fiági 
utódait a királyi herczegek jogaival megadományozta, akké- 
pen, hogy a koronához való jogot kivéve, ő és utódai a király- 
fiúk után első sorban mindennemű királyfiui jogban része- 
süljenek. 3 ) 

íme ennyi küzdelmeket és akadályokat, veszélyeket és 
viszontagságokat kellett az Árpádház utolsó férfitagjának 
csak a miatt is legyőznie, hogy születési és örökösödési jogá- 



>) Katona Hist. Critic. VI. 1003. irja : Andreas igitur una cum uxore 
jam coronatus. 

2 ) Fejér Cod. dipl. VI. 1. 129—199. stb. 

3 j A Morosini család levéltárából. Kiadva először a Tudománytár 
XI. köt. 61—65. lapján, utóbb Fejér VII. 5. p. 545. Az első adományle- 
vél a koronázás után kelt ; az ország rendéi által elfogadott honfiusitás 
1292-ban, és ennek folytán az ünnepélyes oklevél csak 1299-ban. De a 
tény forrása a trónra jutással összefüggvén, ez indokolja itt fölemlitését.. 

nál fogva megkoronáztatva, a magyar királyi székbe beül- 
hessen. 

Hogy ezután még hány és mily hatalmas trónkövetelő 
társak ellenében kellett koronáját védelmeznie, királyi állását 
megszilárdítania; hogy ezután szellemi képzettsége és hatása 
folytán országlása alatt az alkotmányos intézmények, az ipar 
és kereskedelem, a tudományos haladás mily ápolást, mily 
fejlődést nyert, és mily irányzatot tüntet fel : ezek egy más 
alkalommal tartandó előadásnak tárgyául maradnak. 

V. Szám. Nevezetes per lőcsei polgárok között 1421—1429. 

Wenzel Gusztávból. 1873. 84 1 10 kr. 

VI. Szám. Bévai Ferencz nádori helytartó fiainak hazai és kül- 
földi iskoláztatása 1538—1555. Franki Vilmos- 
tól. 1873. 94 1 30 kr. 

VII. Szám. Diósgyőr egykori történelmi jeléntősége. Wenzel 

Gusztávtól. 1873. 82 1 30 kr. 

VHI. Szám. Adalékok Bethlen Gábor szövetkezéseinek történetéhez. 

Szilágyi Sándortól. 1873. 96 1. Egy táblával. 80 kr. 

IX. Szám. Emlékbeszéd Érdy János felett. Nagy Ivántól.. 

1873. 26 1 10 kr. 

X. Szám. A székelyek alapszerződése. Balássy Ferenc z- 

től. 1873. 57 L 20 kr. 

Harmadik kötet. 1873. 

I. Szám. Egy főbenjáró per a XVII. századból. Nagy Iván- 
tól. 1873. 38 1 10 kr. 

II. Szám. Adalék 1852-ből az Arany Bulla néhány czikkének al- 
kalmazásához és magyarázásához. Wenzel Gusz- 
távtól. 1873. 15 1 lökr. 

III. Szám. Adalék az erdélyi szászok történetéhez az Andreanum 

előtti időből. W e n z e 1 Gusztávtól. 1878.24 1. 10 kr. 

IV. Szám. Trentsini Ghák Máté és kortársai. Botka Tiva- 

dartól. 1873. 71 L 80kr. 

V. Szám. Bajzok Erdély államéletéből a XVIII. században. 

Sz ilágyi Ferencztől. 1878. 185 1 50 kr. 

VI Szám. Tanulmányok a góthok művészetéről. Henszlmann 

Imrétől. 1874. 24 1. egy képtáblával 10 kr. 

VII. Szám. A magyarországi avar leletekről. Pulszky Fe- 
rencz tő 1. 1874. 12 1. lOkr. 

Vm. Szám. Felsőbüki Nagy Pál emlékezete. TóthLőrincztől. 

1874.64 1 80 kr. 

IX. Szám. Palugyay Imre emlékezete. Keleti Károlytól. 

1874.10 1 10 ki. 

X. Szám. Magyarországi tanárok és tanulók a bécsi egyetemen 

a XIV. és XV. században. Fraknói Vilmostól 

1874. 92 1 30 kr. 

Negyedik kötet. 1874. 

I. Szám. Nápolyi történelmi kutatások. Óváry Lipóttól 

1874. 17. 1. Ára 10 kr. 

II. Szám. Stibor Vajda. Életrajzi tanulmány. Wenzel Gusz- 

táv rendes tagtól 70 kr, 

III. Szám. Júda, Izrael és Aram. Történelmi tanulmány. Beöthy 

Leótól 60 kr. 

IV. Szám. Az egri vár 1687-diki feladásának alkupontjai és a tö- 
rökök maradékai Egerben. Balássy Ferencz 

lev. tagtól ... 50 k- 

V. Szám. A pelasg kérdés mai állása s a jobbágyság a hellének- 
nél és rómaiaknál. Kibáry Ferencztől , . . 80 k: 

VI. Szám. Pemfflinger Márk szász gróf élete. Fabritius Ká- 
roly lev. tagtól. Ára 1 írt. 

Ötödik kötet. 1875. 

L Szám. Bévay Péter ós a szent korona (1619—1622.) 44 1. . • 40 kr. 
II. Szám. Ifj. báró Wesselényi Miklós. Élet- és korrajz. Szilá- 
gyi Ferencz lev. tagtól 50 kr. 

m. Szám. A Szörény vármegyei hajdani oláh kerületek. P e 8 1 y 

Frigyes 1. tagtól 40 kr 

IV. Szám. Nádasdy Tamás első követsége Erdélyben 1540.. S z i- 

lágyi Sándor rendes tagtól 30 kr. 

Y. Szám. Idősb b. Wesselényi Miklós. Élet- és korrajz. Irta Szi- 
lágyi Ferencz 1. tag 50 kr. 

VI. Szám. Házasság-tervezés Erzsébet Anglia királynője és Károly 
osztrák íőherczeg között 1 559—156 1. Wertheimer 
Edétől. • 45 kr. 

Hatodik kötet. 1876. 

I. Szám. Margum és Contramargum helyfekvése. Ortvay 

Tivadar 1. tagtól 45 kr- 



Budapest. 1876. Nyomatott az Athenaeum nyomdájában. 

